|  |
| --- |
| Notat25. september 2017J.nr. 17/00358 |

|  |
| --- |
| Spørgsmål og kommentarer til udbud af Komprimering og flytning af aviser med opstilling i samme orden |

Spørgsmål stillet pr. mail samt ved besigtigelsen mandag den 18. september 2017:

Det fremgår af udbudsbetingelser punkt 3.4 at åbningstiderne er 08.00 – 16.00. Dette rettes i forhold til magasinet på Lergravsvej til mandag til torsdag 7.30 til kl.15.00 og fredag til kl.14. Adgang helt frem til kl. 17.00, kan dog arrangeres.

Der er ingen begrænsning på åbningstid i Vestindisk Pakhus.

**Spørgsmål:**

1. Skal trægulvene i Vestindisk Pakhus afdækkes i forbindelse med flytning?

**Svar:** Leverandøren skal ved flytning generelt bruge materiel, der ikke skader interiøret.

 Det er Det Kgl. Biblioteks vurdering, at almindelig brug af en manuel palleløfter ikke skader gulvet i et omfang, så der bør afdækkes.

\_\_\_\_\_\_\_\_\_\_

1. Hvordan skal de formater, som står op på Lergravsvej håndteres? Skal disse fortsat stå op i Vestindisk Pakhus, eller skal disse lægges ned?

**Svar:** De indbundne aviser, der står op på Lergravsvej, skal placeres på samme måde i Vestindisk Pakhus. Det drejer sig udelukkende om de tidlige aviser, der er indbundet i små formater. Omfanget af denne type aviser er begrænset.

\_\_\_\_\_\_\_\_\_\_

1. Må formater som ligger/står op på Lergravsvej flyttes liggende/stående? Skal alle formater flyttes liggende? Må leverandør give forslag herom, eller indgås der dialog om hvad der er bedst for formatet?

**Svar:** De store formater, der ligger ned på hylderne på Lergravsvej skal flyttes liggende. Tilsvarende skal papæsker med aviser flyttes liggende.

 Der indgås en dialog om, hvad der er mest hensigtsmæssigt i forhold til de mindre formater. Som nævnt i spg. 2 er omfanget begrænset.

\_\_\_\_\_\_\_\_\_\_

1. Skal der være en minimum frihøjde fra aviser til næste hylde i Vestindisk Pakhus? Hvilken frihøjde/afstand? Pt. er der ca. 5-7 cm frihøjde i Vestindisk Pakhus.

**Svar:** Den nuværende frihøjde bibeholdes, så der let kan ekspederes i aviserne.

\_\_\_\_\_\_\_\_\_\_

1. Kan det bekræftes, at der ikke er etageskift under komprimeringen i Vestindisk Pakhus?

**Svar:** Ja, der skal udelukkende komprimeres på samme hhv. 3. og 4. etage i Vestindisk Pakhus.

\_\_\_\_\_\_\_\_\_\_

1. Hvis hyldehøjde i Vestindisk Pakhus ikke passer til opretstående bøger fra Lergravsvej, skal bogen så lægges ned eller skal hylden tilrettes?

**Svar:** Der skal som udgangspunkt ikke tilrettes hylder. Der vil være hylder i Vestindisk Pakhus, der svarer til de formater, der er på Lergravsvej.

 Det Kgl. Bibliotek anviser hvor materialet kan placeres, så hylderne passer til formatet.

\_\_\_\_\_\_\_\_\_\_

1. Skal øverste hylde på Vestindisk Pakhus fyldes ud? Hvis ja, skal der så ikke aftales en max højde på øverste hyldes indhold såfremt der er frit til loft, lys mm?

**Svar:** Hylden øverst på reolfaget skal som udgangspunkt ikke benyttes.

\_\_\_\_\_\_\_\_\_\_

1. I Vestindisk Pakhus er der hylder med aviser på langs af hylden og samtidig stukket ind på tværs. Kan Det Kongelige Bibliotek bekræfte, at aviserne skal lægges på langs med ryggen ud af? Hvis Det Kongelige Bibliotek ønsker, at hylder skal komprimeres med aviser på langs og tværs/ stukket ind, bedes dette præciseret. Idet der skal kunne beregnes fag.

**Svar**: Aviserne skal altid placeres, så ryggen/etiketten vender ud. Der må ikke ligge avisbind på tværs på hylderne. Der skal aldrig komprimeres mere end at der hensigtsmæssigt kan ekspederes i samlingerne.

Efter den seneste oprydning/kassation fra adresserne er der steder, hvor aviserne ligger på tværs. Dette rettes der op på ved komprimering/flytning.

\_\_\_\_\_\_\_\_\_\_

1. Er det korrekt forstået, at hver etage I Vestindisk Pakhus deles i 4 kvadrater som hver har sin egen komprimering? Og at der ikke er overlap i mellem disse områder?

**Svar:** Ja, der komprimeres indenfor 4 kvadrater på hver etage, og der er ikke overlap mellem kvadraterne.

\_\_\_\_\_\_\_\_\_\_

1. Kan det præciseres hvordan aviserne skal placeres ens på hylder? Der er steder i Vestindisk Pakhus, hvor ryggen vender indad. Og hvad med æsker?

S**var:** Aviserne i bind og æsker skal altid placeres, så ryggen/etiketterne vender ud mod gangen og kan læses uden at de skal flyttes. Æsker har typisk etiketter på to sider, og skal placeres så hylderne udnyttes bedst muligt.

I Vestindisk Pakhus står de åbne reoler enkeltvis, dvs. at de har en forside og en bagside. Når aviserne komprimeres skal de tages fra forsiden og placeres tilsvarende på den nye hylde.

I forhold til de tomme reoler i Vestindisk Pakhus, vil der kunne opstå tvivl om hvilken side af reolerne, der er forside. Der vil altid være en medarbejder fra Det Kgl. Bibliotek til stede, der kan vejlede.

På Lergravsvej er reolerne placeret mod hinanden. Der er dermed ikke tvivl om, hvad der er forsiden af reolen.

\_\_\_\_\_\_\_\_\_\_

1. Skulle der være aviser fra Lergravsvej, som er bredere end hylderne på Vestindisk Pakhus, hvorledes skal disse aviser placeres på hylderne? Må disse aviser stikke ud over hylde kant? Og evt. med hvor mange cm.

**Svar:** Der er hylder til de forskellige formater i Vestindisk Pakhus. Aviserne bør altid kunne placeres på en hylde, der svarer til formatet.

Det Kgl. Bibliotek anviser hvor materialet kan placeres, så hylderne passer til formatet.

**\_\_\_\_\_\_\_\_\_\_**

1. Er der kun Bilag 1, der skal afleveres i forbindelse med tilbudsgivningen.

**Svar:** Leverandøren bedes besvare de spørgsmål, der stilles i Bilag 1. Relevant yderligere bilagsmateriale kan vedhæftes.

\_\_\_\_\_\_\_\_\_\_

1. Hvor skal priser pr. reolfag anføres?

.

**Svar:** Prisen pr. reolfag på de to del opgaver anføres på Bilag 1, under punkt A.